તા.૧૮/૧૧/૨૦૧૭ શનિવારના રોજ આ ટૂર્નામેન્ટ સવારના ૦૮:૦૦ કલાકે ગણપતિ દાદાને પુષ્પમાળા પહેરાવી તથા નારિયેળ વધેરી શુભારંભ કરવામાં આવ્યો હતો. લીગ રાઉન્ડમાં કુલ આંઠ ટીમો વચ્ચે ચાર મેચ રમાઈ હતી તેમાંથી વિજેતા ચાર ટીમ વચ્ચે તા.૧૯/૧૧/૨૦૧૭ રવિવારના રોજ સેમી ફાઇનલ મેચ રમાઈ. આ સેમી ફાઈનલમાં પ્રથમ સેમી ફાઇનલ બાપા સીતારામ – XI, દાહોદ સામે વડોદરાની VDS – XI ટીમ વચ્ચે રમાઈ હતી જેમાં વાંકળ દરજી સમાજ, વડોદરાની VDS – XI ટીમ વિજેતા બની હતી. તથા બીજી સેમી ફાઇનલ સોરઠિયા દરજી સમાજ, વડોદરાની SDKM – XI ની સામે દાહોદની સિદ્ધિ વિનાયક XI વચ્ચે રમાઈ જેમાં સિદ્ધિ વિનાયક XI ટીમનો વિજય થયો હતો. ત્યારબાદ વડોદરાની VDS – XI અને દાહોદની સિદ્ધિ વિનાયક – XI વચ્ચે ફાઇનલ મેચ રમાઈ હતી જેમાં વડોદરાની VDS – XI ટીમ વિજેતા બની જેમને શ્રી જયંતિભાઈ દરજીએ વિજેતા ટ્રોફી આપી વધુ આગળ પ્રગતિ કરો તેવા આશીર્વાદ આપ્યા હતા. આ ટૂર્નામેન્ટની ફાઇનલ મેચની બંને ટીમો હવે સ્ટેટ ટૂર્નામેન્ટ રમવા આવતા જાન્યુઆરી માસમાં અમદાવાદ ખાતે જશે.